IKTATÓSZÁM: 7/117-18/2023 TÁRGY: **PKSZAK feladatellátásának átszervezéséhez kapcsolódó döntések meghozatala**

Melléklet:8 db.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. július 25.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (továbbiakban: PKSZAK), a Pécsi Többcélú Agglomerációs Társulás (továbbiakban: Társulás) településein szociális alapszolgáltatásokat, szociális étkeztetést, házi segítségnyújtást, jelzőrendszeres házi segítségnyújtást lát el, valamint 17 családi bölcsődét is működtet hálózati formában.

Vajszló Nagyközség Polgármestere megkereste a társulás elnökét, hogy a PKSZAK lehetőségei szerint szeptembertől egy bölcsődei férőhelyet biztosításon. A PKSZAK alapító okiratának módosításával a baksai nyolc férőhelyes Mini Manó Családi Bölcsőde szeptembertől üres férőhelyei terhére vajszlói gyermekeket is fogadna. Az önkormányzat feladatellátásának biztosítására és a településen jelentkező férőhely igények kielégítésére (mivel Vajszló nem tagja a társulásnak) feladatellátási megállapodás megkötése szükséges. A megállapodás szakmai tartalmon túl rendelkezik a feladatra jutó önkormányzati hozzájárulás biztosításáról is. A megállapodás tervezet az előterjesztés 8. számú mellékletét képezi.

A PKSZAK intézményvezetője a családi bölcsőde hálózat kapacitását és a következő két év gyermeklétszámát áttekintve Orfű Község Polgármesterével egyeztetve javasolja az orfűi Megóv-Lak Családi Bölcsőde férőhelyszámának tartós csökkentését. A mikrotérségben a 0-3 év közötti gyermekek száma csökkenő tendenciát mutat, ennek következménye, hogy 2023 szeptemberétől a családi bölcsődei szolgáltatást igénylő gyermekek száma 5 főre csökken. A statisztikai adatok - születések, illetve a jelenlegi 0-1 év közötti gyermekek száma - vizsgálata alapján az elkövetkezendő években sem várható növekedés az ellátás igénybevételére. Abaligeten sikeres pályázat következtében mini bölcsőde létesül, ami a létszám csökkenéséhez szintén hozzájárul. Az intézményvezető 1 fő hat órában foglalkoztatott munkavállalónak üres álláshelyet tud felajánlani.

A fenti változásokat az intézmény alapító okiratában, a szervezeti és működési szabályzatában és a szakmai programokban is át kell vezetni, valamint a szolgáltatói és a törzskönyvi nyilvántartásba történő bejegyzésükről gondoskodni szükséges. A szükséges dokumentumok az előterjesztés mellékletét képezik.

Kérem, a Tisztelt Társulási Tanácsot, hogy a fenti módosításokat szíveskedjék jóváhagyni és az előterjesztéshez mellékelt dokumentumokat elfogadni.

Pécs, 2023. július 19.

Pfeffer József

a Társulási Tanács elnöke